Publication: Magyar Közlöny
Issue: MK-2000-11 (Year: 2000, Number: 11)
Era: 1990-2004
Section: 3. számú melléklet a 3/2000. (II. 8.) KHVM rendelethez
Paragraph Index: 214

c) A szakmai vizsga értékelése — Eredményes vizsgát tett az a jelölt, aki minden vizsgarész követelményeit teljesítette. — A szakmai gyakorlati vizsga vizsgarész eredménytelensége esetén a teljes vizsgát (minden vizsgarész vizsgáját) meg kell ismételni. Ismétlővizsgát legkorábban 6 hónap eltelte után lehet tenni. — A szakmai elméleti vizsga eredménytelensége esetén az eredménytelen vizsgarészből a jelölt javítóvizsgát tehet: = a szóbeli vizsgarész 3 hónap eltelte után javítható. = az írásbeli vizsgarész 6 hónap után javítható. * * * KÖTÖTTPÁLYÁS MOTOR- ÉS ER ŐÁTVITELI BERENDEZÉSI TECHNIKUS SZAKKÉPESÍTÉS SZAKMAI ÉS VIZSGÁZTATÁSI KÖVETELMÉNYEI I. A szakképesítés Országos Képzési Jegyzékben szereplő adatai 1.1. A szakképesítés azonosító száma: 53 5441 04 1.2. A szakképesítés megnevezése: Kötöttpályás motor- és erőátviteli berendezési technikus 1.3. A szakképzésbe történő belépés iskolai előfeltétele: középiskolai végzettség (érettségi) 1.4. A szakképzésbe történő belépés szakmai előfeltétele: — Kötöttpályás motor- és erőátviteli berendezés-szerelő (OKJ sz.: 51 5241 06) 2000/11. szám II. A szakképesítés munkaterülete 2.1. A szakképesítéssel legjellemzőbben betölthető munkakör, foglalkozás A munkakör, foglalkozás FEOR száma megnevezése Kötöttpályás motor- és erőátviteli berendezési technikus 2.2. A szakképesítéssel rokon munkakörök és foglalkozások Nincs. 2.3. A munkaterület rövid, jellemző leírása — Diagnosztikai módszerekkel minősíti a kötöttpályás vontató járművek műszaki állapotát, helyes működését, behatárolja a hibák helyét. — Kötöttpályás vontatójárművek gépeinek, szerelvényeinek, szerkezeteinek szétszerelését, javítását elvégzi, tervezi, irányítja. — Szétszerelt alkatrészeket minősít, dönt a felhasználhatóságukról, az elvégzendő javításokról. — Szükséges javításokat, a javíthatatlan alkatrészek cseréjét elvégzi, vagy elvégezteti, ellenőrzi a méretek helyességét. — A dokumentációkban előírt szerelési sorrend betartásával összeszereli a gépeket, szerkezeti egységeket, és elvégzi a minőség-ellenőrzést. — Összeszerelés után a gépegységeket bejáratja, próbálja, dokumentálja bejáratásnál észlelt paramétereket, összehasonlítja a gyári előírásokkal. — Javítás és összeszerelés után üzembe állítja a kötöttpályás járműveket. Az előírt vagy szükséges működési próbákat elvégzi, és azok eredményeiről jegyzőkönyvet készít. — Elvégzi a kötöttpályás vontatójárművek TMK szerinti karbantartását. — Kezeli, működteti a javítás, szerelés, beszabályozás során használt gépeket, műszereket, egyéb eszközöket. — Szerelésnél irányítja a szerelő személyzetet és a kisegítő munkálatokat végző személyzet tevékenységét (darus, szállító stb.). — Részfeladatokat ellát a szakterületén tervezési, szerkesztési munkában. — Részfeladatokat ellát a szakterületén kísérleti és fejlesztési munkában. III. A szakképesítés szakmai követelményei 3.1. A foglalkozás gyakorlása során előforduló legfontosabb feladatcsoportok, feladatok 3.1.1. A gazdasági, vezetési és szervezési ismeretek alkalmazása — El tudjanak igazodni a vállalatpolitikai célokban. — Igazodjanak a piacgazdaság által támasztott követelményekhez. — Képesek legyenek alapvető kommunikációs ismeretek birtokában = környezetüket motiválni a minél hatékonyabb munkavégzésre, és a = vállalatpolitikai, vállalkozói célok megvalósítására. — Képesek legyenek az alapvető ellenőrzési és elemzési munkák elvégzésére. — Hatékonyan el tudják végezni a munka- és folyamatszervezést. — A folyamatokhoz megfelelő szervezeti egységeket tudjanak kialakítani. — Képesek legyenek egyszerű vállalkozások tervezésére, irányítására, és ellenőrzésére. — Alakuljon ki a menedzser típusú szemléletük. Ismerjék: — azokat a körülményeket, amelyek között a piacgazdaság működik, — a jelenlegi gazdasági feltételeket és célkitűzéseket, az érdekviszonyokat, az alapvető gazdasági szabályozókat, a vállalkozásokra vonatkozó feltételeket, — a vállalatok, illetve a vállalkozások gazdasági helyzetét meghatározó legfontosabb tényezőket, az alapvető üzemgazdasági fogalmakat, — a vállalatot mint rendszert és mint adott folyamatok összességét, — az alapvető folyamat és szervezeti egységmodelleket, — a vezetés fogalmát, funkcióit és a legfontosabb vezetési ismereteket, — az alapvető kommunikációs ismereteket, — az alapvető munkajogi ismereteket a munkaadók és a munkavállalók részéről. Egy adott problémát többféle szempontból tudják megvizsgálni és elemezni az optimális döntések céljából. — A munkahelyre vonatkozó általános előírások betartása. — Munkavédelmi, környezetvédelmi, tűzvédelmi biztonságtechnikai előírások ismerete, betartása, alkalmazása. — A különböző technológiák, munkafolyamatok végzése során a speciális biztonsági előírások alkalmazása (védőfelszerelések használata, a forgácsképződéssel kapcsolatos balesetelhárítás, a gépi teheremelésnél a segítőmunkatárs feladatainak ellátása stb.). — A munkahelyi baleseteknél a sérült számára elsősegélynyújtása, a balesetet kiváltó ok megszüntetése, a munkahelyi vezető, illetve a segélynyújtó szolgálat értesítése. A közreműködés a baleset kivizsgálásában. — A munkahelyre vonatkozó általános tűzvédelmi előírások betartása. — A tűzoltó készülékek elhelyezésének és használatukra vonatkozó előírások ismerete, a készülékek alkalmazása. — A munkahely elhagyására vonatkozó előírások ismerete. 2000/11. szám — Az anyagok tárolására, szállítására, felhasználására vonatkozó előírások betartása és a megfelelő védőfelszerelések használata. — A tűz- és robbanásveszélyek megelőzésére vonatkozó előírások betartása. A további sérülések elkerülése érdekében az áramtalanítás, a sérültnek az áramkörből történő kiszabadítása a lehetőségektől és a sérült helyzetétől függően. — A munkahelyre vonatkozó általános környezetvédelmi előírások betartása. — A munkadarabok megmunkálása során felhasznált alapanyagok és hulladékok tárolására vonatkozó előírások betartása. — Az elhasznált, cserélt segédanyagok szelektív gyűjtése, szakszerű tárolása. — A légszennyezés csökkentése, por-, pára- és olajköd elszívás a forgácsoló a szerszámélező, valamint a porlasztásos hűtést-kenést igénylő munkafolyamatoknál. — Gázüzemű, Otto- és dízelmotorokra vonatkozó biztonságtechnikai előírások betartása. — Üzemelő motorokra és erőátviteli berendezésekre vonatkozó biztonságtechnikai előírások betartása. 3.1.2. A munkafolyamatok megtervezése és előkészítése, a munka eredményeinek ellenőrzése és értékelése — Az alapinformációk tanulmányozása. — Az elvégzendő munkafolyamat elemekre, műveletekre bontása, műveleti sorrend meghatározása. Például hibaelhárítás esetén; a hibajelenség tanulmányozása; a valószínűsíthető hibaokok és lehetőségek áttekintése; a hiba és hibaokok megállapítása helyszíni vizsgálatokkal és mérésekkel, a hibaelhárítás módjának, lehetőségeinek megállapítása (beállítás, alkatrészcsere, helyszíni javítás stb.) a hibaelhárítás elvégzése, a helyes működés ellenőrzése, a javítás és átadás-átvétel dokumentálása. — A szabványos alkatrész-, illetve a cserealkatrészszükséglet meghatározása és az alkatrészek kiutalása, vagy vételezése. — A gyártandó alkatrészigény meghatározása, a megfelelő félkész termék méreteinek megállapítása és az anyag kiutalása, igénylése. — Az alkalmazandó technológia megállapítása, a szükséges gépek, szerszámok, készülékek kiválasztása és előkészítése. — Mérőeszközök, mérőkészülékek, mérőműszerek kiválasztása, illetve előkészítése, beállítása és hitelesítése. — A munka eredményes ellenőrzése a munkafeladatok jellegének megfelelően. Például alkatrészek készítésénél azok méreteinek és egyéb jellemzőinek ellenőrzése, illesztések elvégzése, szerelésnél a működés ellenőrzése, szerkezeti, pontossági vizsgálatok elvégzése; beállításoknál a gyártandó termék minőségének ellenőrzése, próbadarabok gyártása; az üzembiztonság ellenőrzése próbaüzemeltetéssel. — Anyagigénylések, munkalapok. — Vizsgálati, átadási jegyzőkönyvek stb. kitöltése. — A gyártási és a karbantartási igények költségeinek meghatározása. 3.1.3. Műszaki dokumentációk olvasása, felhasználása és összeállítása — Műszaki rajzok szabványnak megfelelő készítése. — Alkatrészek szabadkézi és műszaki rajzainak készítése és axonometrikus ábrázolása. — Egyszerű alkatrészek, géprészegységek szerkesztési munkáinak elvégzése. — Hidraulikus és pneumatikus kapcsolási rajzok olvasása, vázlatok készítése. — Az elektromos kapcsolási rajzok olvasása. — A méret-, helyzettűrési szabványok, a felületi érdesség jelölésének alkalmazása. — Műszaki dokumentációk, javítási utasítások és üzemeltetési utasítások készítése, szerkesztése, felhasználása. 3.1.4. Mérési eredmények kiértékelése — Gépek átvétele, minősítése. — Gázok összetételének mérése. — Mérőrendszerek kezelése, egyszerű mérési programok összeállítása. 3.1.5. Gépi megmunkálás. Munkadarabok megmunkálása szerszámgépeken, forgácsolással Gépi fúrás, süllyesztés, dörzsárazás: — gépek kiválasztása, technológiai adatok meghatározása, beállítása, — szerszámok, készülékek kiválasztása, befogások, beállításuk, — központozás, fúrás, zsákfurat készítése, felfúrás, süllyesztés. Alapvető esztergályozási, marási műveletek elvégzése (pl. gépi menetvágás, síkfelületek, hornyok marása). Köszörülés: — szerszámok élezése kézi köszörüléssel, — munkadarabok köszörülése, kézi köszörűgéppel — hengeres és síkfelületek köszörülése. 3.1.6. Otto-, dízel- és gázmotorok alkatrészeinek szerelése, javítása beállítása — Otto-, gáz- és dízelmotorok felépítése, működése. — A motorok szerkezeti elemei. — A motorok részegységei: forgattyús szekrény, forgattyús mechanizmus, vezérlés, hengerfej és tartozékai, a motorok csapágyazása, sikló- és gördülőcsapágyak. — A részegységek jellemzői, jellemző meghibásodásai, a hibák felismerése és elhárítása. — Szabályzó berendezések: az egyes motor alaptípusok szabályozásának elve, a megegyező és eltérő szabályzó elemek ismertetése; mechanikus, hidraulikus és elektronikus szabályzó berendezések; a szabályzó berendezések jellemző meghibásodásai, a hibák felismerése és elhárítása. = Otto-, gáz- és dízelmotorok feltöltő berendezései (mechanikus, turbófeltöltés); a feltöltő berendezések jellemző meghibásodásai, a hibák felismerése és elhárítása, = motorokon alkalmazott mérőműszerek, = motorok diagnosztizálása, műszeres ellenőrzése, = motorok fékpadi mérése, = motorok üzembe helyezése. 2000/11. szám 3.1.7. Erőátviteli berendezések felépítése, alkatrészeinek szerelése, javítása, beállítása — Mechanikus erőátvitel szerkezeti elemei: fogaskerékhajtások; tengelykapcsolók; csapágyazások; mechanikus erőátvitel vezérlése. — Hidrodinamikus hajtás működési elve és elemei. — Villamos hajtási rendszerek. 3.1.8. Járművek segédüzemi berendezései — Pneumatikus rendszerek. — Hidrosztatikus rendszerek. — Vezérlések. 3.1.9. Hidraulikus és pneumatikus vezérlések szerelése, beállítása és vizsgálata — A hidraulikus rendszerekben a nyomások mérése és beállítása. A cső- és tömlőkötések előkészítése szerelése. — A hidraulikus szerkezeti elemek felépítése, csatlakoztatása, működésük ellenőrzése a műszaki dokumentációk és az előírások alapján. — A pneumatikus szerkezeti elemek felépítése csatlakoztatása, működésük ellenőrzése a műszaki dokumentációk és az előírások alapján. — Az elektronikai szerkezeti elemek működésének vizsgálata a hidraulikus, a pneumatikus és a mechanikus rendszerekben. 3.2. Követelmények 3.2.1. Munkajogi, munkavédelmi, környezetvédelmi, tűzvédelmi, biztonságtechnikai előírások ismerete, betartása, alkalmazása A szakmában alkalmazható hatályos munkabiztonsági és egészségügyi előírások ismerete és alkalmazása: — A munkaszerződés (munkavállalói szerződés, tanulószerződés) fontos részeit felsorolni, megnevezni, értelmezni. — A vállalkozásra vonatkozó alapvető jogszabályokat megnevezni, megkülönböztetni, értelmezni. — Piacgazdaság jellemzőit felsorolni, alapvető marketing tevékenységeket bemutatni. — Vállalkozások beindításának személyi, pénzügyi, tárgyi hatósági feladatait felsorolni. — Az adózási rendszer (személyi, vállalkozói, társaság) fontos részeit felsorolni, megnevezni, értelmezni. — A vállalkozás keretében a gazdálkodás folyamatait jellemezni, a pénzgazdálkodás fogalmait felsorolni. — A társadalmi kommunikáció szabályait kifejezni, alkalmazni. — A szakmára, a munkahelyre érvényes munkavédelmi és biztonságtechnikai előírásokat kifejezni, betartani és betarttatni. — A baleseteknél a tűzeseteknél alkalmazandó intézkedéseket, az elsősegélynyújtás szabályait maradéktalanul végrehajtani és végrehajttatni. — A tűz megelőzésére vonatkozó intézkedéseket végrehajtani, a tűzoltás szabályait kifejezni, a tűzoltó készülékeket kezelni, a tűzoltást végrehajtani és végrehajttatni. — A mérgező anyagok, gyúlékony anyagok kezelésére vonatkozó előírásokat megnevezni, betartani és betarttatni. — Az elektromos áram élettani hatásait megnevezni, az áramütés elleni védekezés szabályait betartani és betarttatni, intézkedések az elektromos áram által okozott baleseteknél a helyes cselekvést végrehajtani és végrehajttatni. — A szakmára, a munkahelyre jellemző környezeti szennyezéseket felsorolni, a környezetszennyezést csökkentő eljárásokat, módszereket megnevezni, használni és használtatni. — Társadalombiztosításra vonatkozó alapvető jogszabályokat megnevezni, értelmezni. 3.2.2. A munkafolyamat megtervezése és előkészítése, a munka eredményeinek ellenőrzése és értékelése — A munkafolyamatok meghatározása és egyeztetése a szóban és írásban közölt adatok alapján, valamint a munkafolyamat megvalósításának biztosítása. Információk begyűjtése a gyártáshoz és a karbantartáshoz. — Az alkatrészigény meghatározása a félkész termékekből, a szabványos alkatrészekből és a késztermékekből mutatkozó igény meghatározása a műszaki dokumentációkból. — A műszaki dokumentációknak megfelelően a félkész termékek és szabványos alkatrészek előkészítése. Az előkészítendő alkatrészekhez alapanyagok kiválasztása a tulajdonságaik és megmunkálásuk szerint, a felhasználási célnak megfelelően. — Az alkatrészek elkészítéséhez a technológia, a szerszámok, mérőeszközök, készülékek kiválasztása és előkészítése a munkafeladatnak megfelelően. — A munkaeredmények ellenőrzése és kiértékelése. — A vizsgálati, az üzemeltetési és a minőségi adatok meghatározása és kiértékelése. — A munkafolyamat meghatározása és biztosítása a megbízás, a szervezeti és az információs igények figyelembevételével. — A gyártási és a karbantartási igények költségeinek meghatározása. 3.2.3. Műszaki dokumentációk értelmezése, felhasználása és összeállítása — Az összeállítási, a csoport- és alkatrészrajzok olvasása és felhasználása, elkészítése. — A hidraulikus és pneumatikus kapcsolási rajzok olvasása és felhasználása, készítése. — Az elektromos kapcsolási és huzalozási rajzok olvasása és felhasználása. — A méret-, a helyzettűrési szabványok, a felületi érdesség jelölésének felismerése és értelmezése, előírása. — Műszaki dokumentációk, elsősorban a javítási utasítások és az üzemeltetési utasítások, katalógusok, darabjegyzéket, táblázatok és diagramok értelmezése, felhasználása, készítése. 2000/11. szám — A műszaki adatok, eredmények dokumentálása. A digitális és az analóg mérési és ellenőrzési adatok olvasása és értelmezése, jegyzőkönyv felvétele jelentések készítése. — A gépek átvétele, a hitelesítés-technikai előírások értelmezése, a gyártási követelmények, az ellenőrzési előírások és a hibaelhárítások figyelembevételével. 3.2.4. Gépi megmunkálás. Munkadarabok megmunkálása szerszámgépeken forgácsolással — A gépbeállítás általános feladatai: = a gépen beállítható technológiai adatok kiválasztása és beállítása a munkadarab és a szerszám anyagától, a befogás módjától, a pontosságtól és a felületi minőségtől függően, = a szerszámok kiválasztása az eljárások az alapanyagok és a geometria alapján. — Fúrás, süllyesztés, dörzsárazás: = furatok kialakítása acélból, könnyű és színesfémekből, műanyagokból készült munkadarabokban, —/± 0,05 mm-es helyzettűrésig fúrással, felfúrással, süllyesztéssel, = furatok kialakítása acél és öntöttvas munkadarabokban IT 7 méretpontosság és Rz = 4—10 µm felületi minőségig, hengeres dörzsárakkal, hűtőés kenőfolyadékok alkalmazásával, = furatok kialakítása munkadarabokban R z = 4—10 µm felületi minőségig, alakos dörzsárakkal, = furatok kialakítása munkadarabokban, a tengelyek párhuzamosságára és merőlegességére előírt tűrések figyelembevételével. 3.2.5. Otto-, dízel- és gázmotor, valamint erőátviteli berendezések alkatrészeinek szerelése, javítása, beállítása — Ismerje az Otto-, dízel- és gázmotor, valamint az erőátviteli berendezések szét- és összeszerelésének technológiai sorrendjét, az alkatrészek hibafelvételezését és minősítését, javítását. Biztonságosan, szakszerűen tudja használni a szereléshez szükséges speciális eszközöket. — Legyen képes a műszaki technológiai utasítások alapján beszabályozni — próbapadokon a járművön — a motort és erőátviteli berendezéseket. Diagnosztikai vizsgálatok alapján megállapítani a jósági fokot, összehasonlítani a gyártó paramétereket. — Kiegyensúlyozandó alkatrészek kiegyensúlyozását elvégezni. — Utánállítási feladatokat végrehajtani. — Minden járulékos berendezés próbájának, bejáratásának végrehajtását. — Összehangolni a motor és kapcsolódó berendezések működését. — Műszaki rajz és technológiai utasítások segítségével a hibák helyét meghatározni, a hibákat kijavítani. — Szerelvények, szerkezeti egységek szét-, össze-, illetve beszerelését, az alkatrészek jelölését helyzetüknek és működésüknek megfelelően. — Szerkezeti elemek illesztését a mérettűrések figyelembevételével, beállítását a működésnek megfelelően, méréssel és vizuális ellenőrzésekkel. — Az alkatrészek és szerelvények összekötését a működésnek és a funkcióknak megfelelően speciális szerelési feltételek figyelembevételével, a szerelési hibák megelőzését a szerelés közbeni ellenőrzések elvégzését. — Szerelési, technológiai utasítások elkészítését. — Legyen képes egyszerű szerkezeti részegységek, alkatrészek szerkesztésére, méretezésére. 3.2.6. Hidraulikus és pneumatikus vezérlés szerelése, beállítása és vizsgálata Legyen képes elvégezni: — A hidraulikus rendszerekben a nyomások mérését és beállítását. A cső- és tömlőkötések elkészítését, szerelését. — A hidraulikus szerkezeti elemek összeszerelését, csatlakoztatását, működésük ellenőrzését a műszaki dokumentációk és az előírások alapján. — A pneumatikus rendszerekben a nyomások mérését és beállítását. A cső- és tömlőkötések előkészítését, szerelését. — A pneumatikus szerkezeti elemek összeszerelését, csatlakoztatását működésük ellenőrzését, a műszaki dokumentációk és az előírások alapján. — Az elektronikai szerkezeti elemek működésének vizsgálatát, a hidraulikus, a pneumatikus és a mechanikus rendszerekben. — Egyszerű hidraulikus és pneumatikus vezérlési, szabályozási körök tervezését, önálló kivitelezését, beállítását, méréssel történő ellenőrzését. IV. A szakképesítés vizsgáztatási követelményei 4.1. A szakmai vizsga részei A szakmai vizsga írásbeli, szóbeli és gyakorlati vizsgarészekből áll.

Source: https://magyarkozlony.hu/hivatalos-lapok/4563be5038a49d3b21f2ddf1a3151ff553cb5dd0/dokumentumok/ccf894dc8009e157c1678f45bfeae4f8d62e1367/letoltes